### Resumé

TREFOR Vand er en aktiv part i projektet Torben Søndergaard, fordi det er et område, hvor der er synergi mellem beskyttelse af værdifuld natur og grundvand. TREFOR Vand er omfattet af Vandsektorloven, og det betyder, at Forsyningssekretariatet skal godkende, at der afsættes den økonomiske ramme til projektet. For at sikre rent drikkevand er det vigtigt at ændre anvendelsen, der hvor vi henter vandet – først og fremmest i det helt nære opland, da det er her risikoen for forurening er størst.

Denne sag drejer det sig om en aftale, der sikrer boringsnære beskyttelsesområder (BNBO) og fremtidige muligheder for at etablere boringer på et areal.

### Sagsfremstilling

Tørskind-Vork kildeplads er den største kildeplads i Vejle Kommune, som er ejet af TREFOR Vand. Indvindingen i [adresse] har stor regional betydning og leverer drikkevand til borgere i både Vejle, Fredericia og Middelfart. Kildepladsen ligger i projektet Torben Søndergaard, hvor der er synergi mellem beskyttelse af værdifuld natur og grundvand.

Torben Søndergaard dækker flere BNBOer til TREFOR Vands indvinding i området samt en del af det helt nære indvindingsopland til Tørskind-Vork Vandværk. I dette område skal der ske en yderligere indsats for at reducere risikoen for nedsivning af miljøfremmede stoffer til grundvandet. I området er der også mulighed for at etablere nye boringer.

Byrådet besluttede i sag nr. 134 på Byrådsmødet 29. maj 2024 at pålægge TREFOR Vand at bidrage til opkøb af jord og dermed bidrage til at beskytte områdets drikkevandsinteresser. Denne aftale er helt i tråd med dette pålæg.

Med aftalen undgås brug af pesticider på arealet i fremtiden. Samtidigt får TREFOR Vand A/S ret til at etablere og drifte to nye indvindingsboringer med tilhørende udstyr og adgangsvej. De nye boringer skal erstatte gamle boringer på kildepladsen, der ligger på andre matrikler, der derefter kan sløjfes. Området består af matr. nr. 13a og 28a Johnny Mathiesen, Egtved og udgør i alt 24,6 ha, heraf 3,00 ha i BNBO.

Teknik & Miljø har lavet en risikovurdering af kildepladsen ved [adresse] og vurderet, at der er behov for en indsats her. Etablering af nye boringer som erstatning for eksisterende boringer i ådalen er en del af en strategi for at sikre en mere bæredygtig og skånsom indvinding i fremtiden.

**Lovgivning**
Det fremgår af Miljøbeskyttelseslovens § 24a, at kommunen kan meddele påbud om pesticidfri dyrkning, håndtering og transport af pesticider mod fuldstændig erstatning for at sikre den nuværende og fremtidige indvinding af drikkevand. Bestemmelsen i Miljøbeskyttelseslovens § 24a gælder udelukkende den lovlige erhvervsmæssige anvendelse af pesticider inden for et boringsnært beskyttelsesområde (BNBO), hvorimod øvrige restriktioner om rådighedsindskrænkninger for at sikre nuværende og fremtidige drikkevandsinteresser mod forurening i henhold til en indsatsplan for området kan meddeles efter Miljøbeskyttelseslovens § 26a.

Tørskind-Vork Vandværk er omfattet af "Samlet indsatsplan for 45 vandværker", som er godkendt af Byrådet 20. juni 2018.

En kommunal beslutning om vilje til ekspropriation er nødvendig for at sikre lodsejeren mulighed for skattefritagelse for erstatningen. Kommunen kan dog ikke garantere en aftales skattemæssige konsekvenser over for ejeren, da dette spørgsmål alene afgøres af skattemyndighederne.

Vandforsyningslovens § 13d og 13f giver mulighed for at beslutte, at den almene vandforsyning, der har fordel af en indgået aftale, skal betale for den.

Byrådet skal have vurderet, at den del af aftalen, som ikke omhandler BNBO er nødvendig for beskyttelsen af vandselskabets drikkevandsressourcer, for at aftalen kan håndteres som et IPO-tillæg (IKKE-påvirkelige omkostninger) til indtægtsrammen for TREFOR Vand, jf. § 9, stk. 4, nr. 10 i Bekendtgørelse om økonomiske rammer for vandselskaber.

### Klima og resiliensvurdering

Aftalen vil være med til at sikre fremtidens drikkevand. Rent drikkevand er en forudsætning for øget bosætning og livskvalitet for [adresse] borgere nu og i fremtiden.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 13. januar 2025, punkt 19:

**at** Klima-, Natur- og Miljøudvalget over for Økonomiudvalg og Byråd anbefaler, TREFOR Vands aftale om dyrkningsrestriktioner, boringer, råvandsledninger og adgangsvej godkendes som nødvendige for beskyttelsen af drikkevandsressourcen, som selskabet indvinder fra og

**at** det tilkendegives, at Vejle Kommune er villig til at foretage ekspropriation til de nødvendige rådighedsindskrænkninger samt at påbyde rådighedsindskrænkninger på den del af matr. nr. 28a Johnny Mathiesen, Egtved, som ligger inden for BNBO i medfør af miljøbeskyttelseslovens § 24a og § 26a, hvis en frivillig aftale mellem vandværk og lodsejer ikke kan indgås på ekspropriationslignende vilkår inden 1. marts 2025, og

**at** forvaltningen bemyndiges til at meddele de lovpligtige påbud om rådighedsindskrænkninger på den del af matr. nr. 28a Johnny Mathiesen, Egtved, som ligger inden for BNBO, såfremt der ikke kan indgås frivillige aftaler.

#### Beslutning fra Klima-, Natur- og Miljøudvalget, den 13. januar 2025, punkt 19:

Anbefalet.

Ib Jørgensen var fraværende.

#### Beslutning fra Økonomiudvalget, den 20. januar 2025, punkt 16:

Anbefales.

### Beslutning

Godkendt.

Fraværende:

Nikolaj Brandt.

Helen Friis. I stedet mødte Rasmus Kjær.

Nikolaj Simonsen. I stedet mødte Lennarth Jepsen.